
R E F E R A T   D E   A P R O B A R E
 privind înființarea Serviciului de utilitate publică de distribuție a gazelor naturale
 în municipiul Brad, județul Hunedoara 


		
[bookmark: _Hlk195105196]Ca urmare a preocupărilor constante din ultimii ani pentru satisfacerea nevoilor populației și operatorilor economici din municipiul Brad legate de alimentarea cu gaze naturale, la solicitarea Municipiului Brad, a fost elaborat de către S.C. Gevis  Proteam S.R.L., Studiul de fezabilitate – proiect nr. 1157/2019. Acest proiect propune înființarea sistemului inteligent de distribuție gaze naturale presiune medie care, printru-un racord și Stația de Reglare Măsurare Predare, se va cupla la conducta de transport gaze naturale de înaltă presiune proiectată pe traseul Mintia – Brad - Ștei (obiectiv finanțat de S.N.T.G.N. TRANSGAZ Mediaș) care traversează municipiul prin partea vestică.
Astfel, prin Hotărârea Consiliului Local nr. 135/2020 s-a aprobat Documentația tehnico-economică faza studiu de fezabilitate și indicatorii tehnico-economici pentru obiectivul de investiții ”ÎNFIINTARE SISTEM DE DISTRIBUTIE GAZE NATURALE ÎN MUNICIPIUL BRAD, JUDEȚUL HUNEDOARA”. 
Valoarea investiției fiind mare, Municipiul Brad a solicitat sprijin financiar pentru realizarea obiectivului de investiții prin Programul Operațional Infrastructură Mare 2014-2020, Axa Prioritară 8, Sisteme  inteligente și sustenabile de transport al energiei electrice și gazelor naturale, Obiectivul specific 8. Creșterea gradului de interconectare a Sistemului Național de Transport a gazelor naturale cu alte state vecine.
Ulterior, în vederea înfiinţării sistemului inteligent de distribuţie a gazelor naturale, Municipiul Brad a făcut demersuri pentru obținerea Autorizaţiei de înfiinţare nr. 2650/2025, emisă de către Autoritatea Națională de Reglementare în Domeniul Energiei.
În conformitate cu prevederile art. 8 din  Legea serviciilor comunitare de utilități publice nr. 51/2006, republicată, cu modificările și completările ulterioare, (1)”autoritățile administrației publice locale au competență exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.[…]
(3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: […]
d) alegerea modalităţii de gestiune a serviciilor de utilităţi publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora;[…]
i) elaborarea şi aprobarea regulamentelor serviciilor[…]”.
Astfel, investiția propusă va continua cu înființarea Serviciului de utilitate publică de distribuție a gazelor naturale în municipiul Brad și concesionarea acestuia unui operator care deţine licenţă de operare a sistemului de distribuţie a gazelor naturale, desemnat în urma parcurgerii procedurii licitației publice deschisă, organizată de către  Municipiul Brad.
Serviciul de utilitate publică de distribuție a gazelor naturale va funcționa pe baza unui Regulament care stabilește calitatea serviciului de distribuție și de sistem al gazelor naturale și indicatorii de performanță.
În vederea atribuirii contractului de concesiune a serviciului de utilitate publică de distribuţie a gazelor naturale este necesar a se parcurge următoarele etape: 
  a) iniţierea procedurii de concesionare; 
  b) elaborarea de către concedent a studiului de fundamentare a deciziei de concesionare;
  c) aprobarea concesionării serviciului de utilitate publică de distribuţie a gazelor naturale pentru una sau mai multe zone delimitate - unităţi administrativ-teritoriale: comune, oraşe şi judeţe; în condiţiile legii, unele oraşe pot fi declarate municipii;
   d) întocmirea documentaţiei de atribuire, potrivit documentaţiei-cadru de atribuire licitaţie publică deschisă; 
  e) organizarea şi desfăşurarea licitaţiei publice deschise; 
        f) încheierea contractului de concesiune a serviciului de utilitate publică de distribuţie  a gazelor naturale.
          Autorităţile concedente iniţiază procesul de atribuire a concesiunii serviciului de utilitate publică de distribuţie a gazelor naturale, având obligația de a pune la dispoziția concesionarului, cu titlu gratuit, terenurile care aparțin domeniului public și/sau privat al municipiului, care nu fac obiectul vreunui litigiu.  
Predarea suprafețelor de teren aparținând domeniului public al Municipiului Brad, conform Anexei nr. 2 la H.G. nr. 1352/2001, cu modificările și completările ulterioare, aferente sistemului de distribuție a gazelor naturale pe toată durata concesiunii, precum și pentru amplasarea stației de reglare, măsurare, predare (SRMP) se va face prin protocol de predare-primire încheiat între Municipiul Brad și viitorul concesionar al Serviciului de utilitate publică de distribuție a gazelor naturale în municipiul Brad, județul Hunedoara. În acest sens se impune împuternicirea Primarul Municipiului Brad să semneze protocolul de predare-primire.
Precizez că, în conformitate cu  prevederile art.109 din Legea nr. 123/2012 a energiei electrice și a gazelor naturale, cu modificările și completările ulterioare, concesionarii din sectorul gazelor naturale beneficiază,  pe durata lucrărilor de dezvoltare, reabilitare, modernizare, respectiv de exploatare şi de întreţinere a capacităţilor respective, de  următoarele drepturi:
a) dreptul de uz pentru executarea lucrărilor necesare în vederea realizării, reabilitării sau modernizării obiectivelor/sistemelor;
b) dreptul de uz pentru asigurarea funcţionării normale a capacităţii prin efectuarea reviziilor, reparaţiilor şi a intervenţiilor necesare;
c) dreptul de servitute legală de trecere subterană, de suprafaţă sau aeriană pentru instalarea de reţele, de conducte, de linii sau de alte echipamente aferente obiectivelor/sistemelor şi pentru accesul la locul de amplasare a acestora;
d) dreptul de a obţine restrângerea sau încetarea unor activităţi care ar putea pune în pericol persoane şi bunuri;
e) dreptul de acces la utilităţile publice.
În contextul celor de mai sus și ținând cont de Decizia nr. 644/08.04.2025 privind acordarea autorizației pentru înființarea sistemului de distribuție a gazelor naturale, operatorului economic Municipiul Brad, județul Hunedoara emisă de către Autoritatea Națională de Reglementare în domeniul Energiei, am inițiat prezentul proiect de hotărâre prin care am propus aprobarea înființării Serviciului de utilitate publică de distribuție a gazelor naturale în municipiul Brad, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată
	Invoc în susţinerea prezentului proiect de hotărâre prevederile art. 98, art. 100 pct. 13, pct. 41 și pct. 48, art. 103, art. 104 alin. 1, alin 1^1, alin. 1^2, alin. 2, alin. 2^1 și alin. 6^1, art. 109, art. 113 alin. 1 și alin. 2,  art. 119 pct. 2 lit. d, art. 138 alin. 2, lit. d  din Legea nr. 123/2012 a energiei electrice și a gazelor naturale, actualizată, ale art. 2 și art. 4 alin. 1 lit. c pct. (i) din anexa nr. 1 la H.G. 209/2019 pentru aprobarea Cadrului general privind regimul juridic al contractelor de concesiune a serviciului de utilitate publică de distribuție a gazelor naturale, procedurile pentru acordarea concesiunilor, conținutul-cadru al caietului de sarcini, ale art. 8 alin. 1 și alin. 2, art. 22 alin. 1 și alin. 4 din Legea nr. 51/2006 a serviciilor comunitare de utilităţi publice, republicată, ale art. 129 alin. 1,  alin. 2 lit. d și alin. 7 lit. s, art. 286 alin. 1 și alin. 4 din  O.U.G. nr. 57/2019 privind Codul administrativ, cu modificările și completările ulterioare, ale art. 7 alin. 13 din Legea nr. 52/2003 privind transparența decizională în administrația publică, republicată, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

